b'\n_START_ARTICLE_\nBeer pong\n_START_PARAGRAPH_\nBeer pong, ogs\xc3\xa5 kendt som Beirut og \xc3\xb8lpong, er et drukspil, hvor spillerne kaster en bordtennisbold p\xc3\xa5 tv\xc3\xa6rs af et bord for at ramme ned i kopper med \xc3\xb8l i den anden ende._NEWLINE_Spillet best\xc3\xa5r typisk af to hold \xc3\xa0 to spillere. Hvert hold starter ud med 6 eller 10 kopper opstillet i en trekantformation i hver ende. Herefter fors\xc3\xb8ger holdene p\xc3\xa5 skift at kaste boldene ned i modstandernes kopper - hvis det lykkes at ramme ned i en kop, skal indholdet af denne kop drikkes af det andet hold, og koppen fjernes fra bordet. Det f\xc3\xb8rste hold til at eliminere alle modstanderens kopper har vundet._NEWLINE_I USA afholdes der World Series of Beer Pong (WSOBP) hvert \xc3\xa5r i Las Vegas med pengepr\xc3\xa6mier p\xc3\xa5 over 50.000 USD. I Europa er beer pong stadig p\xc3\xa5 vej frem. Der afholdes ogs\xc3\xa5 turneringer rundt i Europa, samt en del i Danmark. \xc3\x85rligt afholdes der ligeledes DM i Beer Pong, hvor de danske mestre i beer pong findes.\n_START_SECTION_\nRegler\n_START_PARAGRAPH_\nOrganisationer som amerikanske Bpong, skandinaviske Kings of Pong har fremsat nogle danske "officielle" basis-regler. Der er generelt enighed om, at disse regler g\xc3\xa6lder universelt, mens eventuelle hus-specifikke regler "l\xc3\xa6gges til". S\xc3\xa5danne husregler kan variere fra region til region eller endda fra hus til hus._NEWLINE_Bpongs regels\xc3\xa6t er meget omfattende og grundig, mens Kings of Pongsregels\xc3\xa6t er lettere at l\xc3\xa6se og forst\xc3\xa5._NEWLINE_Det er vigtigt, at begge hold samt eventuelle tilskuere og dommere alle er enige om de g\xc3\xa6ldende regler inden spillet p\xc3\xa5begyndes.\n_START_SECTION_\nOps\xc3\xa6tning\n_START_PARAGRAPH_\nModerne beer pong har flyttet sig fra bordtennisboldborde til i stedet at benytte specielle beer pong-borde. Standardst\xc3\xb8rrelsen for disse er 2,4m (l\xc3\xa6ngde) x 60cm (bredde) x 70cm (h\xc3\xb8jde) if\xc3\xb8lge The World Series of Beer Pong (WSOBP). Amerikanske st\xc3\xb8rrelser: 8\' x 2\' x 26,5._NEWLINE_Der stilles enten seks eller ti kopper (sm\xc3\xa5t eller stort spil) op i to trekanter i hver sin ende af bordet, s\xc3\xa5ledes at de peger mod hinanden. Kopperne fyldes ofte med \xc3\xb8l, men kan fyldes med andet, hvis husreglerne eller v\xc3\xa6rten tillader det. Spillet spilles oftest med to hold \xc3\xa1 to spillere, selvom man kan v\xc3\xa6re flere p\xc3\xa5 hvert hold.\n_START_SECTION_\nStart\n_START_PARAGRAPH_\nDet afg\xc3\xb8res ved stirrekonkurrence, plat eller krone eller sten, saks, papir hvilket hold, der starter.\n_START_SECTION_\nTur\n_START_PARAGRAPH_\nN\xc3\xa5r et hold har tur, skal alle medlemmer af holdet fors\xc3\xb8ge at kaste en bordtennisbold ned i modstandernes kopper. Hvis en kop rammes, skal modstanderholdet drikke indholdet og fjerne koppen fra spillet._NEWLINE_Det m\xc3\xa5 kun kastes overh\xc3\xa5ndskast, og det er en generel regel, at albuen skal holdes bag bordkanten under et kast._NEWLINE_Hvis det forsvarende hold sl\xc3\xa5r en bold v\xc3\xa6k eller p\xc3\xa5 anden m\xc3\xa5de forhindrer en bold i at ramme, skal holdet drikke og fjerne en kop af eget valg.\n_START_SECTION_\nAfslutning\n_START_PARAGRAPH_\nDet hold, der f\xc3\xb8rst f\xc3\xa5r sat alle modstanderholdets kopper ud af spil, har vundet. Taberholdet drikker vinderholdets tilbagev\xc3\xa6rende alkohol.\n_START_SECTION_\nRe-racks\n_START_PARAGRAPH_\nHvert hold har \xc3\xa9t re-rack pr. spil. Dvs., at hvert hold kan re-arrangere modstanderholdets kopper \xc3\xa9n gang pr. spil. Hvis man fx har ramt de midterste kopper, kan det v\xc3\xa6re smart at rykke de resterende kopper helt ind til hinanden, s\xc3\xa5 man har st\xc3\xb8rre chance for at ramme._NEWLINE_Nogle spiller med, at man har \xc3\xa9t re-rack for et lille spil og to for et stort spil.\n_START_SECTION_\nBounces\n_START_PARAGRAPH_\nEt hold kan foretage et "bounce" ved at kaste bolden ned i bordet, s\xc3\xa5ledes at den hopper op og rammer ned i en kop. Ved bounces, g\xc3\xa6lder specielle regler, da et s\xc3\xa5dant skud t\xc3\xa6ller for to kopper. Til geng\xc3\xa6ld m\xc3\xa5 modstanderholdet sl\xc3\xa5 bolden v\xc3\xa6k, s\xc3\xa5 snart den har hoppet p\xc3\xa5 bordet. Et s\xc3\xa5dant skud er dermed mest optimalt, n\xc3\xa5r modstanderholdet er uopm\xc3\xa6rksomt.\n_START_SECTION_\nTrickskud\n_START_PARAGRAPH_\nHvis man inden man kaster fort\xc3\xa6ller det andet hold, at man agter at foretage et trickskud (bag ryggen, pustet ud af munden - v\xc3\xa6r kreativ), og man derefter rammen en kop, t\xc3\xa6ller skuddet for to kopper og det forsvarende hold skal dermed drikke og fjerne en yderligere kop af eget valg.\n_START_SECTION_\nRoll-back\n_START_PARAGRAPH_\nHvis bolden triller tilbage til det angribende holds banehalvdel uden at falde ned fra bordet, tildeles det angribende hold mulighed for at udf\xc3\xb8re et trickskud (kaste bag om ryggen, med h\xc3\xa6nderne for \xc3\xb8jnene m.v.). Trickskud udf\xc3\xb8rt ved roll-backs t\xc3\xa6ller kun for \xc3\xa9n kop.'